text:
Viðtøkur
Viðtøkur fyri MEGD
Samtyktar á ársaðalfundi 16. mars 1986 og broyttar á ársaðalfundi 27.02.1999, eykaaðalfundi 17.06.2003, ársaðalfundi 07.05.2005, ársaðalfundi 07.05.08, ársaðalfundi 06.05.09, ársaðalfundi 06. 05. 10, ársaðalfundin 28.04.11, ársaðalfundi 19.05.15, eykaaðalfundi 21.10.2015, og á eykaaðalfundi 27. februar 2018.
Navn og heimstaður
§ 1. MEGD og heimstaður felagsins er Tórshavn.
Endamál
§ 2. Endamál felagsins er:
- at virka fyri samstarvi millum tey ymisku áhugafeløgini hjá fólki, ið bera brek í Føroyum
- at virka fyri og stuðla áhugamálum hjá fólki, ið bera brek í Føroyum
- at stuðla teimum einstøku feløgunum í teirra dagliga virksemi
- at luttaka í millumtjóða samstarvi
- at virka fyri at fáa ávirkan og verða hoyrd í málum, ið eru viðkomandi hjá fólki, ið bera brek
§ 3. Felagið er óheft av politiskum og átrúnaðarligum áhugamálum.
Upptøkutreytir og limaskapur
§ 4. Eitt og hvørt felag fyri fólk, ið bera brek, og sum tekur undir við endamáli felagsins og hevur í minsta lagi 30 limir, ið gjalda limagjald, kann eftir at hava verið virkið í 3 ár, søkja um limaskap í MEGD. Felag, sum ynskir at gerast limur, skal saman við lógum tess, senda starvsnevnd felagsins umsókn. Tað er aðalfundurin, sum eftir tilmæli frá starvsnevndini, tekur avgerð um limaskap.
Stk. 2. Serlimaskapur
Felag, ið umboðar fólk við vællýstum breki, men sum ikki kann gerast sjálvstøðugt limafelag innan MEGD, kann søkja um serlimaskap smb. stk. 1. Serlimaskapur gevur rætt til eygleiðarastatus á formans- og aðalfundum.
Stk. 3. Hvílandi limaskapur
Møguleiki er fyri hvílandi limaskapi upp til 3 ár frá 1. januar at rokna, um limafelagið setur fram ynski um hetta. Hvílandi limur gevur rætt til eygleiðarastatus á formans- og aðalfundum.
Hvílandi limur fær ikki stuðul frá MEGD, rindar ikki limagjald og hevur ikki skyldu at lata MEGD grannskoðan roknskap.
Hvílandi limur má, innan trý ár eru liðin, biðja um at fáa fullan limaskap aftur frá 1. januar at rokna við tilhoyrandi rættindum og skyldum, annars verður limaskapurin strikaður.
§ 5. Limagjald felagsins er eitt árligt limagjald frá limafeløgunum. Ársaðalfundurin ásetur limagjaldið fyri eitt ár í senn.
Stk. 2. Felagið tekur ímóti stuðli frá tí almenna, felagsskapum og frá einstaklingum.
Aðalfundir
§ 6. Aðalfundurin er hægsti myndugleiki felagsins. Aðalfundurin verður hildin eina ferð um árið í seinast lagi 1. mai.
Stk. 2. Starvsnevndin boðar limafeløgunum skrivliga 4 vikur fyri fundardag. Við somu freist verður aðalfundurin harumframt lýstur í almennu miðlunum, og miðlum annars.
Stk. 3. Uppskot frá limafelagi og/ella starvsnevnd skulu fyri at koma til viðgerðar á vanligum aðalfundi verða starvsnevndini í hendi 3 vikur áðrenn aðalfundin.
Innkomin mál eru at roknað: uppskot, ið limafelag ynskir aðalfundin at atkvøða um, uppskot til lógarbroyting , umframt uppskot til mál til umrøðu.
Stk. 4. Uppskot frá limafelagi um formann/-kvinnu og limum til starvsnevndina skulu vera starvsnevndini í hendi 3 vikur áðrenn aðalfundin. Starvsnevndarlimir verða valdir smb. § 9.
Stk. 5. Aðalfundurin skal taka støðu til býtið av fíggjarliga stuðlinum til limafeløgini eftir at rakstur felagsins er frádrigin. Stuðulin verður latin feløgunum eftir einum býtislykli, eftir at ávísar treytir eru uppfyltar.
Stk. 6. Eykaaðalfundur verður hildin eftir avgerð starvsnevndar-, aðalfundarinnar, ella tá ið 1/4 av limafeløgunum skrivliga krevja tað. Boðað verður til eykaaðalfund beinanvegin eftir at slík áheitan er komin starvsnevndini í hendi og við tí skrá, sum áheitanin hevur kravt. Eykaaðalfundur verður lýstur á sama hátt sum aðalfundur í seinasta lagi 8 dagar fyri fundardag.
§ 7. Á ársaðalfundi skulu fundarevnini vera hesi:
a. Val av orðstýrara
b. Formansfrágreiðing
c. Framløga av grannskoðaðum roknskapi til góðkenningar
d. Framløga av fíggjarætlan til kunningar
e. Býtið av fíggjarliga stuðlinum til limafeløgini
f. Innkomin mál
g. Val av formanni/-kvinnu, sum verður vald/ur fyri 3 ár í senn
h. Val av limum til starvsnevndina, umframt tiltakslimir, sum verða valdir fyri 2 ár í senn
i. Val av løggildum grannskoðara, sum verður valdur fyri 2 ár í senn
j. Innliman/striking av limafeløgum
k. Ásetan av limagjaldi
l. Ymiskt
§ 8. Orðstýrarin stýrir fundinum og ger av allar spurningar viðvíkjandi viðgerð av málum og atkvøðugreiðslu.
Stk. 2. Á aðalfundi kunnu bert verða samtykt uppskot, ið standa á fundarskránni og broytingaruppskot til teirra.
Stk. 3. Hvørt limafelag hevur eina atkvøðu. Allir limir í limafeløgunum MEGD kunnu luttaka á aðalfundinum.
Stk. 4. Avgerðir verða tiknar við vanligum meiriluta av greiddum atkvøðum, um ikki annað er ásett í hesum viðtøkum.
Stk. 5. Orðstýrarin letur gera fundarfrásøgn, ið verður undirskrivað av orðstýrararnum og formanninum/- kvinnuni.
Starvsnevndin
§ 9. Í starvsnevndini sita teir av aðalfundinum valdu limir: formaðurin/-kvinnan og 4 limir. Á hvørjum ári standa 2 nevndarlimir fyri vali, og skulu nevndarlimir vera úr fýra ymiskum feløgum. Nevndarlimir kunnu verða afturvaldir einaferð.
Stk. 2. Tiltakslimir í starvsnevndini skulu ikki vera úr sama felag sum starvsnevndarlimurin.
Stk. 3. Starvsnevndin skipar seg á fyrsta fundi eftir ársaðalfundin við næstformanni/-kvinnu.
Stk. 4. Starvsnevndin hevur fund eina ferð um mánaðin. Formaðurin/-kvinnan kallar skrivliga til fundar við fundarskrá við 8 daga freist. Nevndin er viðtøkufør, tá ið meirilutin av nevndini er møttur og avgerðirnar verða tiknar við vanligum meiriluta.
Skrivstovan
Stk. 5. Starvsnevndin setir og loysir úr starvi aðalskrivaran í MEGD, ið hevur dagligu umsitingina av felagnum um hendi. Aðalskrivarin skal í samstarvi við starvsnevndina umsita felagið innan fíggjarligu karmarnar og í samsvari við endamálsorðing felagsins.
Stk. 6. Starvsnevndin ger starvsskipan fyri aðalskrivaran.
Stk. 7. Skrivstovan ger rakstrarætlan at leggja fyri starvsnevndina til góðkenningar og at leggja fyri aðalfundin til kunningar.
Stk. 8. Starvsnevndin leggur fyri aðalfundin uppskot til býti av fíggjarliga stuðlinum til góðkenningar.
Stk. 9. Starvsnevndin fyrireikar og boðar til fundar sambært § 6.
Formaðurin/-kvinnan
§ 10. Formaðurin/-kvinnan verður vald/ur beinleiðis á aðalfundinum. Formaðurin/-kvinnan verður vald/ur fyri trý ár ísenn. Formaðurin/-kvinnan kann afturveljast.
Stk. 2. Um formaðurin/-kvinnan fer frá í úrtíð, tekur næstformaðurin/-kvinnan við fram til fyrstkomandi aðalfund.
Stk. 3. Starvssetningurin fyri formannin/-kvinnuna at virka eftir verður gjørdur av starvsnevndini.
Stk. 4. Starvsnevndin ásetur samsýning til formannin/-kvinnuna.
Formansfundir
§ 11. Formansfundurin skal virka sum eitt fakligt forum, so at samstarvið millum feløgini styrkist og fakliga støðið mennist.
Stk. 2. Starvsnevndin í MEGD skipar fyri formansfundum eftir tørvi og í minsta lagi 2 ferðir árliga.
Stk. 3. Á formansfundum møta formenn/-kvinnur. Berst formanni/-kvinnu frá at møta, eigur næstformaðurin/-kvinnan ella annar nevndarlimur at møta ístaðin.
Roknskaparár
§ 12. Roknskaparárið er frá 1.januar til 31. desember.
Útmelding
§ 13. Um limafelag ynskir at melda seg út úr MEGD, skal hetta vera gjørt skrivliga í minsta lagi 6 mánaðar áðrenn ein 1. januar.
Stk. 2. Striking av limaskapi:
Eitt felag ella ein minnilutabólkur, ið ikki
- rindar limagjald
- hevur aðalfund á hvørjum ári
- sendir grannskoðaðan roknskap
- heldur tær samtyktir, ið MEGD hevur gjørt
fær eina skrivliga ávaring. Um ávaringin ikki fær felagið at halda viðtøkurnar, verður felagið strikað sum limafelag innan MEGD frá 1. januar komandi ár.
Stk. 3. Aðalfundurin tekur, eftir tilmæli frá starvsnevndini, avgerð um striking/útmelding av limafelagi.
Stk. 4. Limafelag, ið er strikað/útmeldað, kemur undir treytirnar í § 4, um søkt verður um limaskap av nýggjum.
Tekningarreglur
§ 14. MEGD verður teknað av formanninum/-kvinnuni og aðalskrivaranum saman. Formaðurin/-kvinnan kann veita fulltrú til næstformannin/-kvinnuna.
Stk. 2. Við keyp, sølu ella veðseting av fastari ogn verður felagið teknað av allari starvsnevndini.
Stk. 3. MEGD ábyrgdast mótvegis kravánarum bert við ognum sínum. Einstøku limirnir ella limafeløgini ábyrgdast ikki fyri skuld hjá MEGD.
Avtøka av felagnum
§ 15. Felagið kann bert verða avtikið á aðalfundi, ið er innkallaður við avtøku á skránni, og tá ið í minsta lagi 3/4 av limafeløgunum eru umboðaði, og tá ið 3/4 av teim møttu limafeløgunum greiða atkvøðu fyri avtøku av felagnum. Er 3/4 av Limafeløgunum ikki umboðað á aðalfundinum, men 3/4 av teim møttu limafeløgunum greiða atkvøðu fyri avtøku, boðar starvsnevndin áðrenn 2 vikur er liðin til eykaaðalfundar og á hesum fundi kann uppskotið verða samtykt við 3/4 av greiddum atkvøðum, sama hvussu nógvir limir eru umboðaðir.
Stk. 2. Aðalfundurin ger samstundis av, hvat skal gerast við ognir felagsins, sum skulu latast til líknandi endamál, sum MEGD hevur virkað fyri.


c: text/html

text:
Árni Gregersen, ting.fo 29.07.2017 (13:55)
Góðar tíðir í Føroyum
Í ólavsøkurøðu síni í dag staðfesti løgmaður, at vit hava góðar tíðir í Føroyum.
-Vit eru eydnusamasta fólk í heiminum, vísir kanning hjá Fólkaheilsuráðnum og búskapurin her verður skýrdur “superøkonomi”. Vit hava ongantíð verið so nógvir íbúgvar. Útlendsk ferðafólk streyma til oyggjarnar og arbeiðið er til næstan allar hendur. Ítrótturin røkkur dreymaúrslitum. Og fyrsta Michelin-stjørnar er í hús, segði Aksel V. Johannesen á tingi í dag.
Hann gjørdi tó eisini vart við, at eftir sjey feit ár plaga at koma sjey rak ár.
Hann gjørdi vart við, at vit her á landi sjáldan stýra nóg væl í góðum tíðum.
Vit hava ikki dugað nóg væl at lagt uppfyri og gjørt neyðugu broytingarnar áðrenn búskaparliga illveðrið er brostið á aftur.
Løgmaður segði, at tað hevur hendan samgongan sett fær fyri at gera og vísti á, at vøksturin í almenna rakstrinum verður hildin niðri á 2,5 prosentum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her

robotstxt: allowed

filter: keep


text:
Høpisleyst at nokta Kósini at byggja út
13. juni 2018
Vanliga hevur gleði valdað kring alla politisku skipanina, tá vinnulívsfólk hava arbeitt við útbyggingarætlanum í fiskivinnuni. Slíkar útbyggingar skapa nýggj arbeiðspláss í høvuðsvinnuni, eru við til at virðisøkja okkara rávørur og veksa um útflutningsvirðið
Pípan fingið annað ljóð
Undir sitandi samgongu hevur pípan fingið annað ljóð. Nú sýnist sum um, at munur verður gjørdur á, hvar í landinum arbeitt verður við útbyggingum í fiskivinnuni.
Seinasta dømið er, at myndugleikarnir í Havn, hava noktað eigarunum av Kósini í Klaksvík at byggja fiskavirkið út fyri einar 40 mió. kr. Slík politisk íblanding man vera eindømi, síðan bátsbandið og einahandilin vóru avtikin í seinnu helvt av 1800 talinum.
Vónandi er talan um misskiljingar, sum løgmaður og landsstýrið fáa rætta beinanvegin.
Raka landnyrðingspartin í landinum meint
Men vónirnar til, at alt fer at laga seg eru kortini so sum so. Tí boðini at nokta Kósini at byggja út, eru komin í kjalarvørrinum av nýggju lógini um sjófeingi hjá landsstýrismanninum í fiskivinnumálum, sum rakar fyritaksemi í fiskivinnuni í landnyrðingspartinum í Føroyum sera meint.
Sníkt seg upp á land
Ætlanin við nýggju lógini segðist vera at skipa fiskivinnuna á sjónum, har farast skuldi frá politiskari útlutan til eina marknaðargrundaða skipan.
Men nú er vent er í holuni. Landsstýrismaðurin hevur sett nevnd at luta út fiskirættindi politiskt og landafrøðiliga, samstundis sum fløkjasligu lógargreinarnar síggja út til at hava sníkt seg upp á land at forða útbyggingum av Kósini í Klaksvík.
Óskilið má steðgast
Um løgmaður og landsstýrismaðurin í fiskivinnumálum ikki fáa málið at venda beint, tá tað kemur út aftur úr Fiskimálaráðnum, má onkur annar í samgonguni vakna.
Óskilið má steðgast, tí tað er høpisleyst at nokta einum fiskavirki at byggja út í eini fiskivinnutjóð, sum okkara.
Bjørn Kalsø
løgtingsmaður fyri Sambandsflokkin
RN
Aftur


text:
Lyfta í felag
Fótbóltur man óivað vera tann ítróttargrein, ið dregur flestar áskoðarar til sín.
Áskoðararnir, ið sóu dystin millum Liverpool og Real Madrid, vóru mangir.
Eisini í okkara lítla landi, vóru mong, ið sótu frammanfyri sjónvarpsskíggjan og eygleiddu teir mongu fótbóltssnillingarnar, ið har vóru at síggja.
Hóast vit hava sæð hesar mongu stjørnurnar, spælt fram úr góðan fótbólt, so dámar okkum at síggja okkara egnu spælarar, ið ikki koma stjørnunum til kníggja, tí teir eru okkara, og vit hava eina serliga kenslu fyri teimum.
Fótbóltskappingin í bestu deildini í Føroyum gerst alsamt meira spennandi sum tíðin líður, tí mong óvæntað úrslit koma, ið eingin hevði droymt um. Men er tað ikki júst tað, ið ger kappingina spennandi. Hesaferð varð tað NSÍ, sum vann á B36 í Havn – á liðnum, sum ikki hevur tapt nakran dyst í longri tíð.
KÍ liðið hevur verið heldur trilvandi í seinastuni, men í dag smyrja teir føroyameistararnar av heili 3-0 – og enntá í Gøtu.
07 vestur vinnur 4-1 á Skála, ið hevur roynst væl í ár.
Einki ber til at rokna nakað út frammanundan, men er tað ikki júst tað, ið ger kappingina spennandi ?
Hóast okkara ÍF lið spælir í næstbestu deildini, so stuðla vit fuglfirðingar liðnum – teir eru okkara lið.
Leygardagin spældi ÍF liðið móti næstbesta liðnum hjá Skála, t.e. í næstbestu deildini.
Okkara lið spældi fyri stuttum móti B 68 á Toftum, og vóru so avbukaðir heili 8-1. Hvussu kundi tað bera til ?
ÍF liðið vann heili 7-0 á Skála í Fuglafirði – ein sigur, ið var fult uppiborin. Ikki tí, skálaliðið spældi seg fram til fleiri málmøguleikar, men neyvleikin vantaði.
Tað kom mongum fuglfirðingi dátt við, tá okkara lið mátti fara niður í næstbestu deildina – talan var jú um flaggskip okkara. Men tað eiga vit ikki at taka okkum so nær, tí tann dagur liggur ikki so fjart, tá ið vit fara upp í aftur bestu deildina. Vit eiga nógvar ungar og dugnaligar spælarar, ið megna at flyta liðið longur upp, men spurningurin er bara, nær ?
Er tað altavgerandi at liðið flytir upp í ár, ella … ?
Liðið skal flyta upp, tá ið ungu spælarar okkara eru búnir at flyta upp og hava spæligleðina við sær.
ÍF leiðslan hevur gjørt sær stóran ómak, at stuðla ungdómsarbeiðið, ið eg vil vissu, tori at siga, fer at kasta av sær, um ikki so langa tíð. ÍF felagið ger eitt stórt ungdómsarbeiði, og tað er eitt røtt raðfesting.
Latum okkum øll, ið eru góð við ítróttin, stuðla okkara felagi, so byrðarnar verða bornar av fleiri. Tað er so nógv lættari at lyfta í felag.
Signar


text:
Navn: Eydna
Skrásetingar nr.: FR84106
Folağ: 1984
Kyn: Ryssa
Litur: Svørtbrún
- Hevur litgenini Ee aa toto --
Stongmát: uml. 124cm
Sinnalag: Sera rólig, og løtt at hava viğ at gera
Eigari: Aksel Bøgarğ - Kaldbak
Fortíğ: Í ár 1995 átti Beinta Hansen úr Søldarfjørğur hana. Um hon er seld til nakran annan, áğrenn Aksel keypti hana, vita vit ikki. Summariğ 2007 fekk Anna Louisa hana suğur, so hon kundi standa saman viğ greğingi. Fyrst stóğu hon og Tóki í Kirkjubø. Um veturin stóğ hon so í fjósinum hjá Elin saman viğ hinum ryssunum og hestunum, sum Anna Louisa hevği. Og síğani, í juni 2008, fóru hon og Tambar til Kirkjubøar til standa.
15. september vórğu hon og Tambar skild og Eydna fór at standa saman viğ hinum rossunum hjá Onnu Louisu.
17. juni 2009 vórğu Eydna og fyl hennara Freia2 flutt aftur til eigarnar.
Avkom:
Brestir - FR89101
Sylvi - FR92101
Freia 2 - FR09106


text:
Seinastu sýningar av Sjúkt sunn og Mín fantastiska skilsmissa
Tjóðpallurin fer nú undir seinastu sýningar av svørtu komediuni ‘Sjúkt sunn’ og einrøðuleikinum og romantisku komediuni ‘Mín fantastiska skilsmissa’
Sjúkt sunn - ein leikur til øll, ið hava heilsu
Er tað møguligt, at verða so sunn, at tað í veruleikanum er sjúkt? Hvar gongur markið í millum at tapa seg nøkur kilo og at svølta seg í hel? Er Anorexi ein lívsstílur? Er royking eitt brotsverk móti mannaættini? Hvør eigur luftina? Hvør er sjúkast, tey sjúku ella tey sunnu? Hesar, og fleiri spurningar, fæst kanska svar uppá í SJÚKT SUNN
SJÚKT SUNN er ein øðrvísi og stuttligur máti at taka álvarsom evni upp. Etingarólag er einki at spæla við, men tað ber kortini til at flenna at tí, eins og øllum øðrum, og á tann hátt kanska loysa upp fyri nøkrum hugsanum, spurningum og hugleiðingum um evni.
Mette Heeno hevur skrivað leikritið, Hans Tórgarð hevur týtt og leikstjórnað, og á pallinum eru Gunnvá Zachariasen og Mariann Hansen
Leikurin hevur verið sýndur á Tjóðpallinum og kring landið á skúlum og aðrastaðni, og hevur móttøkan verið sera góð.
Seinastu sýningarnar av Sjúkt sunn vera í Nólsoy 22/9, í Gøtu 23/9 og á Eiði 25/9
Mín fantastiska skilsmissa
Angela Kennedy Lipsky er ein kvinna miðskeiðis í lívinum, sum plagdi at vera onnur helvtin av eydnuríka parinum Angela og Max. Max stingur tó av við einum yngri modelli, dótturin flytir út við sjeikinum og eftir situr Angela við hundinum Dexter í stóru familjuhúsunum.
Ein romantisk komedia við Kristinu Sundar Hansen í heimskenda og virðislønta einrøðuleikinum eftir Geraldine Aron.
Leikurin hevur ferðast kring landið og lagt føroyingar flatar í látri og nú vera so seinastu sýningarnar á Tjóðpallinum 21., 22. og 23. september


text:
Ein nýggj og spennandi
fótbóltskapping byrjar í Føroyum í heyst. Talan er um kappingina
"Skúlafótbóltur", sum verður skipað sum eitt ABC tiltak, av tí at
Vágs kommuna er partur av "ABC fyri sálarliga heilsu".
Skúlafótbóltur er ein
afturvendandi fótbóltskapping, sum verður skipað í Vági hvørt ár í heyst-,
vetrar- og várhálvuni. Kappingin verður skipað í framúr góðu umstøðunum til
fótbólt í Marghøllini – og allir fólkaskúlar og miðnámsskúlar í landinum eru
hjartaliga vælkomnir til Skúlafótbólt í Vági.
Skúlafótbóltur er,
sum nevnt fyri árgangirnar frá 1. til og við 9. flokk, umframt 10. flokk
og miðnámsskúlarnir kring landið. Spælt verður bæði í dreingja- og
gentuliðum, og í blandaðum liðum við dreingjum og gentum. Tað er ókeypis
at luttaka í Skúlafótbólti.
Vit
eru ómetaliga glað fyri at dentur verður lagdur á ABC boðskapin í kappingini.
Skúlafótbóltur hevur fokus á at vera virkin kropsliga og sosialt, at fótbóltur
er fyri øll, og at fáa nakrar stuttligar og spennandi dagar saman við øðrum
javnaldrum.
Skúlafótbóltur – eitt ABC tiltak
Skúlafótbóltur er eitt ABC tiltak. Hetta merkir, at
Skúlafótbóltur er partur av eini størri verkætlan, sum eitur ABC fyri sálarliga
heilsu. At talan er um eitt ABC tiltak merkir, at tað eru tríggir boðskapir,
sum lagt verður dent á í tiltakinum:
Ver virkin
Ver saman
Ver hugbundin
Hetta eru tríggir einfaldir boðskapir sum kunnu vera við
til varðveita og betra tína sálarligu heilsu. Tá tú ert virkin (bæði kropsliga,
mentalt, andaliga og sosialt), saman við øðrum og hugbundin í onkrum, sum kann
geva tær eina kenslu av meining, tá ert tú við til at betra um tína sálarligu
heilsu. Tað hevur týdning fyri øll at varðveita og styrkja sína sálarligu
heilsu, tí sálarlig heilsa snýr seg um trivnað og at klára seg væl í
gerandisdegnum – um alt tað, sum gevur lívinum meining, gleði og virði.
Tað hevur týdning at hava góða kropsliga heilsu, men tað
hevur líka stóran týdning at trívast og hava tað gott. Við Skúlafótbólti kanst
tú betra um heilsuna sum heild – kropsliga, sálarliga og sosialt!
Tá tú meldar teg til kappingina, verður tú partur av einum
liðið úr tínum flokki. Hetta kann vera við til at læra hvør annan betri at
kenna og styrkja um samanhaldið í flokkinum. Samstundis er høvi at læra onnur í
sama aldri at kenna, og fáa stuttligar og spennandi løtur saman bæði á vøllinum
og uttanfyri vøllin, við t.d. at svimja saman aftaná. At taka lut í
Skúlafótbólti kann vera læruríkt og kanska eisini ein avbjóðing – og at klára
eina avbjóðing – eisini tær smáu, kann hava góða ávirkan á sálarligu heilsuna.
Sum ABC tiltak, kann Skúlafótbóltur vera við til at
styrkja tína sálarligu heilsu við jaligum og góðum upplivingum við tínum
floksfeløgum og øðrum javnaldrum.
Tú kanst lesa meira um skúlafótbólt á heimasíðuni: www.skulafotbolt.fo


text:
Vágs kommuna: Sum liður í miðvísari uppraðfesting av at skapa best gjørligu karmar fyri upplivingarvinnuni (sum eisini fevnir um ferðavinnuna) í nærumhvørvinum, gjørdi Vágs kommuna í 2014 nýtt kampingøkið, Kamping Vágseiðið, sum lat upp í juni í 2014.
Árini 2014, 2015 og 2016 lógu talið av gistingum millum 150-165 fyri tíðarskeiðið frá mai til august. Men seinastu tvey árini hava vit sæð ein stóran vøkstur í talinum av gistingum. Í 2017 vóru tað 322 gistingar á Kamping Vágseiði og í ár hava tað fram til 31. august verið 470 gistingar á kampingøkinum. Tað hava eisini verið nakrar gistingar í september, sum tó ikki eru skrásettar í hagtølunum enn.
Sostatt er talið av gistingum á Kamping Vágseiði farið frá 159 gistingum í 2016 til fleiri enn 470 gistingar í 2018, ella ein trýfaldan av gistingum eftir tveimum árum.
Greinin heldur áfram undir myndini
Umframt føroyingar, so eru vitjandi á Kamping Vágseiði úr øllum heiminum, t.d. úr Avstralia, Ný Sælandi, Afrika, USA, Kanada, Týsklandi, Niðurlondum, Fraklandi, Spania, Danmark, Bretlandi, Finnlandi, Kanada, umframt øðrum londum í Evropa. Flestu vitjandi á Kamping Vágseiði eru føroyingar, næststørstu bólkarnir eru úr Týsklandi og Fraklandi.
Greinin heldur áfram undir myndini
Í mun til í undanfarin ár, so hava síggja vit, at tað er ein stórur vøkstur í bæði kampingvognum og tjaldingum. Í ár hava tað verið serliga nógv sum hava brúkt tjaldingarplássi. Tað eru fólk í øllum aldri, sum vitja á Kamping Vágseiði.
Vit eru sera fegin um stóra vøksturin í talinum av gistingum á Kamping Vágseiði, sigur Dennis Holm, borgarstjóri. -Vit hava seinastu árini roynt at uppraðfest møguleikarnir hjá ferðandi, sum vitja í Vági, bæði við kampingøkinum, og við at betra um atkomumøguleikarnir hjá fólki at njóta løturnar t.d. í náttúruni vesturi á Vágseiði. Tað er eisini sjón fyri søgn, at vit hava sera nógv góð tilboð til vitjandi, bæði stórsligna náttúru og góðar umstøður innandura í Páls Høll og nýggju Marghøllini, og dregur uttan iva fólk til økið, sigur Dennis Holm.
So vítt vit vita, so lata gistingarhús og matstovur eisini væl at talinum av vitjandi í ár. Men vit mugu øll eisini verða varug við, at økt tal av vitjandi setur eisini krøv til framhaldandi menning av tænastum og tilboðum til ferðafólk, og hesum arbeiða vit áhaldandi við, sigur Dennis Holm, borgarstjóri.
Um Kamping Vágseiðið
Kamping Vágseiðið liggur í vøkrum økið millum Vágs Høll og Vatnið. Í síðubygninginum í Vágs Høll eru gjørdar góðar umstøður til vitjandi, við køk, wc & brúsu (eisini til rørslutarnaði), og harumframt ber eisini til at vaska klæðir. Á kampingøkinum eru pláss til 12 kampingvognar og hartil er stórt tjaldingarpláss.
Kamping Vágseiðið er opið frá hálvum apríl til hálvan september, men tað hava eisini verið gistingar uttanfyri hetta tíðarskeiðið.
Ein gistinátt verður tald hvørja ferð, ein persónur, gistir eina nátt.


text:
Heildarætlan 2015
Heildarætlanin fyri talgilding verður framd í 2015. Bygnaðurin fyri hesa verkætlan, sum er staðfestur og virkandi, verður lýstur her.
Í fíggjarlógini 2015 hevur Vinnumálaráðið fingið játtan til at gera eina heildarætlan fyri talgilding næstu árini. Arbeiðið at orða eina heildarætlan er gjørt í samráð við Vinnumálaráðið, Fíggjarmálaráðið og Gjaldstovuna. Arbeiðið er skipað í eini verkætlan, sum hevur henda bygnað:
Arbeiðið at gera eina heildarætlan er býtt í tveir partar. Fyrri parturin var liðugur 25. juni, og úrslitið av hesum varð lagt fram í Norðurlandahúsinum. Seinni parturin snýr seg um, at ítøkiliggera arbeiðið, sum er gjørt í fyrra parti, og at fáa endaliga undirtøku og fígging fyri at fara undir verkseting av átøkunum í heildarætlanini. Í stuttum kann hetta samanberast við at byggja ein bygning, har fyrri partur er at gera eina tekning av bygninginum, meðan seinni partur er sjálv byggiætlanin. Myndin niðanfyri lýsir hvat verður framt í 2015.


text:
Ein yvirgangsatsókn var framd ímóti mosku í Egyptalandi í dag. 85 fólk hava latið lív.
Ein yvirgangsatsókn varð framd ímóti mosku í Egyptalandi í dag. 85 fólk eru deyð og 80 løstað. Tað veit BBC at siga.
Atsóknin fór fram í al-Arish, tá ið fríggjadagsbønin varð hildin.
Løgreglufólk siga, at fýra menn skotu ímóti moskuni, har bumba eisini brast.
Enn er óvíst hvør framdi álopið, men forsetin í Egyptalandi, Abdul Fattah al-Sisi, skal sambært BBC møtast við herovastum í dag at kjakast um, hvat skal gerast.


text:
Øvundsjúka, sosialpolitikkur, politisk útluting væl kryddrað við kommunismu
politikkur11-06-2018 - 09:46 - Jóanis Nielsen
JA hvør skuldi trud ti, at tjoveldi sum einaferd var flokkurin fyri fiski og verkamannin i Føroyum skuldi søkka so djupt. Aftana eina oydimarkagongd i 12 ar i andstødu, kom hann til valdi aftur.
Eg ma siga at man hevdi ikki godar vonir, men at tad skuldi enda so galid, tad hevdi eg ikki trud,
Hovusendamali hja formanninum i tjoveldi, ta hann kom til valdi var at stegga vokstrinum i fiskivinnuni, fyri alt i verdini stegga dugnaligastu vinnulivsmonnunum vit eiga i landinum, hesir dugnaligu og agrytnu menn, sum tordu og høvdu arædi ta adrir ikki tordi, hesir menn sum hava veri lokomotivi i samfelagnum, teir skuldi bara steggast fyri ein hvønn pris, nu gekk tad ov gott hja teimum, teir hava skapt 100 tals, ellla 1000 tals abeidsplass runt landi,
Og teir fiskimenn sum sistu adrini hava ført ein ovurhonds storan fong til landi, skuldi steggast, teir mugu fyri alt i verdini nidur i løn.
Og min sann !!! " mission completed" tad eydnasist, tad eydnadist til fulnar, no hoyrir man um fiskimenn sum gjalda uppi 75 % av hyruni i landskassan.
Ta uppskotiđ bleyv lagt fram, uggadi man seg sjalvan vid, at hettar fær hann ongantid 17 at atkvoda fyri i løgtinginum.
Men vid einari rugvu av manupulasjon, vrongum upplysingum , sum t.d at nu var fiskimadurin betri stilladur enn nakrantid, og odrum godum aftrat, fekk hann til endans , ennta 18 at hoppa uppa vognin, SKANDALAN var eitt faktum. !!!!
Longu nu, beint sum hendan ørvidis skipan er sett i gildid, hoyrir man um skip skulla seljast, fiskimenn vera uppsagdir,, allur iløguhugur er farin, eitt kallast veidimannalyndi, tad yvist eg onga løtu i er fari, og tad er rættuliga alvarsamt, missur man hugin til tad man fæst vid, er alt fari !!!
Og hvat er tad so fyri ein skipan føroyar hava fingid, ju eina skipan sum ONGIN i vinnuni, onki fakfelag, ongin banki, vildi hava, vit sum hava fiska alt livi skilja so als onki av einari slikari skipan,
Hendan skipan er i besta føri ein COCTAIL av øvundsjuku, sosialpolikikki, politiskari utluting og væl krÿddrað viđ kommunismu !!!


text:
28. desember 2017
Ikki øll taka sær av løttum um jólini.
Summi fáa ikki nóg mikið av hondbólti og søkja sær avbjóðingar uttanfyri landoddarnar, tá heimliga kappingin liggur still.
Hálvthundrað hoyvíkingar luttaka í hesum døgum í altjóða hondbólts kapping í Lund í Svøriki. H71 hevur fýra lið við.
Talan er um tí størstu innandura hondbóltskappingina í heiminum, sum svenska felagið Lugi Hondboll skipar fyri.
H71 hevur tvey gentulið og tvey dreingjalið við. Byrjanin hevur verið á góðari leið. Gentur 14 og dreingir 15 hava higartil vunnið allar sínar dystir, og tey hava sostatt kvalifiserað seg til A-endaspælið sum eittari í sínum bólkum.
Dreingir 14 hava møtt tveimun sterkum liðum og hava tapt tveir dystir og vunnið tveir, so teir fara víðari sum eittari í B-endaspælinum.
Gentur 16 hava vunnið ein og tapt ein higartil, og tær skula spæla tveir dystir seinri í kvøld. Hesir dystirnir koma at avgerða, hvar tær skulu spæla víðari.
Tilber at fylgja liðunum á appini ”Lundaspelan Handboll” og her á heimasíðuni hjá kappingini.
Onkrar myndir frá túrinum eru at síggja í myndasavninum her til høgru.
10. oktober
9. oktober
21. september
31. august
30. august
29. august
25. juli
28. mai
23. apríl
23. apríl
Hondbóltsfelagið H71
Hoyvíkshøllin
Postsmoga 1067
FO-188 Hoyvík


text:
Sverri Egholm
03.01.2018 - 18:40
Magnus Magnussen, kommunulækni í Klaksvík, var beint undan jólum álopin á Læknamiðstøðini í miðbýnum í Klaksvík. Tað skrivar Norðlýsið í dag.
Magnus greiðir lokalblaðnum frá, at støðan var so álvarsom, at hann kendi seg hóttan við lívinum. Ógvusliga hendingin ávirkaði øll jólini, og hann kennir seg framhaldandi skelkaðan av tilburðinum.
- Eingin sjúklingur var í bíðirúminum, men tá eg komi inn á viðtalu mína stendur ein vælvaksin maður har og bíðar eftir mær. Eg kenni mannin sera væl, og hann var ávirkaður. Vit høvdu tosað saman í telefonini fyrr um dagin, har hann hevði biðið um at fáa ávíst slag av heilivági. Eg hevði noktað honum hetta, tí vit útskriva ikki heilivág til ávirkað fólk.
- Hann leyp á meg og rópti, at eg skuldi gera, sum hann dikteraði og forðaði mær fysiskt frá at sleppa út úr viðtaluni ella til telefonina, greiðir hann frá.
Les alla samrøðuna á nordlysid.fo her


text:
Samkyndleiki
Samkyndleiki ella Samkynd er heiti, ið lýsur kynsligt samlív, eyðkent við kensluligum og/ella kropsligum atdrátti at persóni av sama kyni. Hugtøkini samkynd og hinskynd kunnu skiljast sum lutfalslig hugtøk í hvør sínum enda av eini samanhangandi røð, har í tvíkynd er eitt stað í miðjuni. Grundin til, at summi fólk eru samkynd, hevur altíð verið ein umstríddur spurningur, ið kjakast hevur verið dúgligani um. Tað er eitt klassiskt dømi um spurningin um arv ella umhvørvi, lívfrøði ella sálarfrøði.
Um 4 % av øllum menniskjum eru samkynd [1]. Eitt tal, sum tó broytist frá kanning til kanning. Eisini djór eru samkynd.
Innihaldsyvirlit
Heiti[rætta | rætta wikitekst]
- Samkynd lýsur bæði mann og kvinnu, hvørs kynsliga samlív er við ein av sama kyni.
- Ein samkynd kvinna kan nevnast lesbisk. Heiti stavar frá tí gríksku oynni Lesbos, har kvinnuligi yrkjarin Sapfo skrivaði kærleiksyrkingar til gentur.
- Ein samkyndur maður kan nevnast gjeikari ella bøssi. Fyrr vóru orðini niðrandi, men roknast nú sum partaleyst (sum svenskt bög, enskt: gay og týskt: Schwul).
- Kynsvillingar er eitt orð, ið sipar til, at atdrátturin hjá samkyndum við ein av sama kyni er orsakað av, at ein er vilstur á ein ella annan hátt. Orðið verður vanliga roknað sum niðrandi.
Djór[rætta | rætta wikitekst]
Tað finnast prógv fyri samkyndleiki í 1500 ymiskum sløgum av djórum, harímillum fiskar, insektir, fuglar og seyðir, oksar og apur [2]. Djór, sum hava fleiri makar, og djór, sum eru monogam, kunnu hava samkynd forhold.
Føroyar og Danmark[rætta | rætta wikitekst]
At vera samkyndur hevur verið loyvt í Føroyum síðan 1933, tá tað bleiv gjørt lógligt í Danmark. Samstundis bleiv aldursmark fyri samkynd parlag set til 18 ár. Síðan bleiv tað í 1988 gjørt kynspartaleyst og harvið sett til 15 ár[3]. Grein 266b í revsilógini kom í gildi 15. desember 2006 við 17 stemmun fyri og 15 ímóti, hon staðfestir at samkynd skuldu verða vard ímóti niðurgerð. Miðflokkurin hevur fleiri ferðir tosa ímóti, at grein 266b skuldi koma í gildi í Føroyum[4][5]. Í Føroyum arbeiðir felagið LGBT Føroyar fyri rættindum og trivnaði fyri sam- og tvíkyndar føroyingar.
Fyrsta juli í 2010 kom lógarbroyting í gildi í Danmark, sum gav skrásettum samkyndum pørum sama rætt sum hjúnum at ættleiða børn. 15. juni 2012 varð lógin um skrásett parlag avtikin í Danmørk, og samkynd kundu frá tí degi giftast eftir somu lóg sum hinskynd pør, eftir Hjúnabandslógini (Ægteskabsloven). [6] Samkynd pør kunnu nú bæði ættleiða børn hjá hvørjum øðrum og søkja um at ættleiða fremmand børn eftir somu reglum, sum galda fyri hjún. Samkyndar kvinnur, ið fáa børn við ísáing, fáa felags foreldramynduleika yvir barninum saman við hjúnafelagnum. Í Føroyum var onki av hesum galdandi fram til 2016, tá ið uppskot um at seta í gildi fyri Føroyar donsku hjúnabandslógina varð samtykt í Løgtinginum. Munurin er tó, at danska lógin ikki skal koma í gildi í Føroyum fyrr enn vissa er fingin fyri, at samkynd pør ikki kunnu fáa borgarliga hjúnarband sítt signa í kirkjuni.
Samkyndir menn kunnu framvegis ikki lata blóð í Føroyum.
Seinni heimsbardagi[rætta | rætta wikitekst]
Tá Adolf Hitler var einaveldisharri, avgjørdi hann, at bólkar av øðrvísi fólkum skuldu avrættast, herundir jødar og samkynd. Meðan jødarnir fingu eina gula dávidsstjørnu á bringuna, fingu samkyndir ein ljósareyðan tríkant. Teir, sum yvirlivdu krígstíðina, vórðu ikki leyslatnir, tá ið tey sameindu tóku valdið í Týskland. Í staðin vóru teir fluttir til onnur fongsul at sita dómin fyri at vera samkyndir, ið teir høvdu fingið áðrenn kríggið. Rættargongdin í Nürnberg vildi aldrin viðgera mál viðvíkjandi samkyndu fangunum, og teir fingu heldur einki endurgjald eftir kríggið. Tey árini, samkyndir krígsfangar høvdu sitið í fangatippi, vóru enntá drigin frá í fólkapensjónini.
Sjálvmorð[rætta | rætta wikitekst]
Tað er eitt sindur síðani, at granskingarútslit fyrst gjørdu vart við, at sjálvmorðsroyndir eru nógvar ferðir vanligari millum samkynd enn millum onnur fólk [7] [8]. Ein amerikonsk kanning frá 1998 av samkyndum dreingjum í framhaldsskúlunum í aldrinum 15 til 22 vísti, at í mun til restina av fólkinum, t.e. javngamlar dreingir, royndu næstan sjey ferðir so nógvir av hesum dreingjum at beina fyri sær, ella ávikavist 28 % og 4 % [9].
Higartil mest umfatandi norðurlendska kanningin av vælferð og umstøðum hjá samkyndum varð gjørd í 1999 í Noregi. Har kom fram, at 16 % av gjeikarunum og 20 % av teimum lesbisku høvdu onkuntíð roynt at forkomið sær [10]. 88 % vóru undir 25 ár, tá ið tey gjørdu hesa roynd. Fjórða hvør menniskja undir 25 ár hevði minst eina sjálvmorðsroynd á baki. Tøl siga ikki allan sannleika, men tey, sum eru nevnd her, benda á, at tíðleikin av sjálvmorðsroyndum í Norðurlondum er upp til fimm ferðir so høgur millum samkynd sum millum fólk annars.
Slóðir[rætta | rætta wikitekst]
Keldur[rætta | rætta wikitekst]
- ↑ http://www.avert.org/gay-people.htm
- ↑ http://www.news-medical.net/news/2006/10/23/20718.aspx
- ↑ ANSO
- ↑ Bill Justinussen - Tað fer ongantíð at henda.
- ↑ Egin Henriksen - Beinta Løve Jacobsen og aðrir Talibanar
- ↑ kristeligt-dagblad.dk - Vielse af homoseksuelle
- ↑ http://www.nrk.no/nyheter/distrikt/nrk_nordland/5008761.html
- ↑ http://tidsskriftet.no/article/588706
- ↑ http://www.safeschoolscoalition.org/SuicideamongGLByouth.html
- ↑ http://kilden.forskningsradet.no/c16880/artikkel/vis.html?tid=43575


text:
Heystardagar í Vági: Eldradøgurði fyri borgarar, sum eru 65 ár og eldri verður á Hamragarði. Á matarskránni er lambakjøt v/fløtaeplum, valdorfssalat og brúnari sós. Omaná verður te, kaffi og jarbertrifla. Kostnaður 30 kr.
Tey, sum ynskja at luttaka í felags døgurðanum á Hamragarði týsdagin 16. oktober kl. 12 verða biðin um at boða frá í Miðlatúni á tlf. 239390 í seinasta lagi fríggjadagin 12. okt. kl. 16.00
Tey, sum ynskja bil vestur á Hamragarð, verða somuleiðis biðin um at siga frá í Miðlatúni á tlf. 239390. Bilur má bíleggjast í seinasta lagi mánadagin 15. okt. kl. 14.


text:
Orð: M.C. Restorff
Lag: Benny Borg
Tað var so forvitnisligt á fyrsta sinni,
tú sat á skúlabeinki millum fremmand børn.
Alt var so nýtt, tú vart um at missa mótið,
tær longdist heim til barnaspæl
um tún og tjørn.
Sum tíðin leið, fóru tit í hægri klassar.
Brátt tók at enda – skúlaskeiðið lokið var;
við góðum prógvi komst tú spelkin heim úr
skúla, at tú vart errin, sást so skilliga á tær.
Um somu tíð kendist hjartað mangan bankað –
til gentu bert tú alsk og kensluríkur er.
Ein frøir seg: hon skal verða mín í ævir –
og gerst so bilsin, tá úr huganum hon fer.
Tú fært eitt starv – stuttligt er at royna flogið,
og sanniliga kemur eydnan á tín veg,
tær dámar væl – lærdómin so lætt fært borið.
Ímillum starvsbrøður væl dugir bera teg.
Á skeið og kvøldskúla fæst nógvur hentur
fróðskapur, tú mentaður og høgt ærdur ert
millum menn. Við stórum ídni og við góðum
handalagi ert tú vinsælur og vísur – alt í senn.
Eitt dygdarheim er – kona, børn teg æra,
av inntøku er væl, tú svarar hvørjum sítt;
tað sýnist alt júst, sum fólk vil tað skal vera,
tó biði eg teg: læn mær oyra títt!
Áðrenn tann dag tú ert til í móðurlívi, er
kærleiksarmur Guds í andanum so nær.
Hans hjartans ynski og tráan er at signa
og benda sálareyga tínum móti sær.
Eitt mannalív er at líkna við ta skútu,
sum eftir ferð um havið leggur inn í havn.
Mín hjartans bøn er, at tú, tá ferðin endar,
kemur í havnina – í Jesu kærleiks favn.


text:
03. Mai 2012
Av tí at leikararnir hjá Víkingi ynskja at sleppa til eina jarðarferð verður dysturin sunnudagin fluttur til kl. 19:00. ...
28. Apr 2012
07 Vestur komu tíðliga á odda, Holgar skoraði tað fyrsta, og Tór-Ingar beint aftaná. Ásmund økti til 3-0 áðrenn hálvleik. Vit skoraðu síðsta málið miðskeiðis í 2. hálvleiki, tá Tór-Ingar fekk sítt 2. mál fyri dagin. Vit hildu aftur málið tætt og fingu...
28. Apr 2012
Fýra dystir hava verið í 1. deild í dag. Síðsti dysturin, KÍ - Skála, verður leiktur í morgin. Ongar broytingar eru í toppinum. kl. 14:00 ...
24. Apr 2012
Nógv lið skulu í eldin leygardagin, U10 fyri fyrstu ferð í ár. Eisini ein broyting er, við tað at Dreingir U14 b hava skift um dyst við Víking, og spæla sostatt heimadyst fyrst. Øll vaksnu liðini spæla heimadyst, tvs. at...
23. Apr 2012
Hóskvøldið verður foreldrafundur fyri tey yngstu aldursbólkarnar, øll frá U12 og niðureftir, í SÍF-húsinum kl. 19:00. Á skránni verður venjingin og kappingarnar fyri komandi kappingarárið. ...
22. Apr 2012
Eftir at vera komnir afturum miðskeiðis í fyrra hálvleiki, megnaðu vit at flyta spæli longur fram og Aristide javnaði í 41. minutti. Í seinna hálvleiki fingu vit betri stýr á tingunum og skoraðu tvey mál. Fyrst Ásmund Hansen, og til endans Hørður Johansen....
21. Apr 2012
Fult umfar er í 1. deild hetta vikuskiftið. Toppdystur var á Argjum longu í gjár, har Víkingur var á vitjan. Hinir fýra dystirnir vera í morgin kl. 15:00: 20....
17. Apr 2012
Hóskvøldið kl. 20 verður foreldrafundur fyri piltum (U12), smápiltum (U10) og pinkulingum (U8), ið spæla í Sørvági, í skúlanum í Bø. Jógvan Páll Joensen, ið er venjari, kemur at greiða ætlanunum fyri árið. Kaffi og okkurt gott verður aftur við. ...


text: Ikki havi eg verið í Barcelona, men herfyri sá eg Biutiful hjá sama Iñárritu, og haldi meg fyri vist hava verið í hvørjum króki í tí býnum, eisini í havnarbýnum Le Havre við finska Aki Kaurismäki og í Karachi við norska Oddvar Einarson fyri nógvum árum síðani. Og fyrsta dagin koma filmar úr býunum Selma í Amerika og Timbuktu í Afrika, við flammandi søgum um Martin Luther King fyri 50 árum síðani, og um jihad í Afrika beint nú, har bæði tónleikur og fótbóltur verður bannaður. Heimsmyndin broytist og bara tað, tú verður gjørdur varugur við, kanst tú meta um og taka støðu til. Og so ikki um at tala Fifty Shades of Grey. Filmurin, sum flestu konufólk vilja síggja, meðan onnur boykotta hann. Filmur er eitt amboð. Annan vegin til at skilja og uppliva verðina, og hinvegin til tyktan og áminning. Nei, einki er sum filmur.


text:
STARVSLÝSING: Vilt tú stýra ferðslutrygdini?
02-10-2018
Ráðið fyri Ferðslutrygd søkir nýggjan stjóra at standa á odda fyri arbeiðnum at skapa trygga ferðslu við støði í Nullhugsjónini. Ráðið virkar fyri at fáa talið á deyðum og løstaðum í ferðsluni niður. Hetta millum annað við landsfevnandi átøkum, ráðgeving og undirvísing av børnum og ungum. Sum stjóri hevur tú eina týðandi uppgávu í mun til borgarar og miðlar, og tí skalt tú vera fús/ur at trína fram í almenna rúminum og í miðlum at bera fram ta vitan og teir boðskapir sum eru á ferðslutrygdarøkinum.
Fremstu ábyrgdarøki tíni verða at:
- virka fyri at gera ferðsluna tryggari við upplýsing í breiðari merking
- standa fyri og eftirmeta verkætlanir og átøk
- geva sakliga upplýsing við støði í gransking og kanningum
- samstarva við myndugleikar, stovnar, stuðlar og einstaklingar í ferðslutrygdarspurningum
- luttaka í norðurlendskum ferðslutrygdarsamstarvi
- stuðla ferðsluundirvísing í fólkaskúlanum við ráðgeving og dagførdum undirvísingartilfari
- samskipa og standa fyri ferðsludøgum fyri 8. flokkum.
Vit vænta, at tú hevur hóskandi útbúgving, har leiðsla og samskifti eru nakrir av hornasteinunum, og at tú brennur fyri at betra um ferðslutrygdina. Tú dugir væl at samskifta og ert lýtaleys/ur í føroyskum máli, eisini skrivligum, umframt at tú ert stinn/ur í norðurlendskum og enskum. Tú kennir føroyska samfelagið væl og hevur skil fyri, hvat rørist millum fólk.
Vit bjóða eitt spennandi og meiningarfult starv sum miðar eftir at eggja avvarðandi partar í arbeiðnum við ferðslutrygd. Ráðið húsast í dámligum arbeiðsumhvørvi í litríkum og fjølbroyttum kontórfelagsskapi í Smæruni í Havn.
Løn
Sambært nærri avtalu.
Fleiri upplýsingar
Hevur tú spurningar í sambandi við starvið, kanst tú venda tær til fráfarandi stjóran, Brynhild Høgnadóttur, á brynhild@rff.fo ella á 220064.
Umsóknarfreist
Send eina umsókn við avriti av viðkomandi skjølum. Umsóknir skulu sendast Mimi Steintórsdóttur, advokati, á mimi@sokn.fo, í seinasta lagi mánadagin 15. oktober 2018 kl. 15. Starvið verður væntandi sett hin 1. desember 2018.
« Aftur


text:
Eli Hentze
Meginreglan er, at øll, ið hava áhuga, fáa tilboðið at taka lut! B71 er ein pallur hjá øllum børnum og vaksnum at royna seg í leiki. Fyrstu mongu árini var tað nærum bert fótbólturin, men eisini eitt lítið sindur av flogbólti. Nú ítróttarhøllin er komin, eru eisini aðrir møguleikar.
Kapping hjá u6. 6. juni 2015
Góð viðurskifti til tey yngru – eisini tey smáu
B71 leggur seg eftir at hava góð tilboð til yngra ættarliðið, bæði dreingir og gentur. Yngstu børnini, ið spæla dystir, ganga í 1.flokki, men tað ber væl til at luttaka í venjing og vera við til dystir, um barnið ikki er farið í skúla! Felagið ger sítt ítarsta at hava skikkaðar venjarar til øll lið.Um summarið fer venjingin fram á nýggja og framúr góða graslíkisvøllinum inni í Dal. Og um veturin verður vant inni í somuleiðis nýggju og stásiligu ítróttarhøllini.Felagið ynskir sjálvsagt at menna góðar fótbóltsleikarar. Tað er spælið fyrst og fremst, ið luttøkan snýr seg um, men alt annað, ið fylgir við er eins týdningarmikið! Felagið skal læra børnini at spæla fótbólt og at gerast góðir samfelagsborgarar!
Lívslæran frá liðnum
Luttøka leikaranna skal fyrst og fremst byggja á áhuga og møguleikar at spæla saman við vinunum. Men øll luttøka í liðítrótti er eisini treytað av tí, ið danir rópa “forpligtende fællesskab”. Í tí liggur, at tann einstaki við luttøku síni sigur ja til felagsskapin, og ikki bara ja til seg sjálvan og sína egnu luttøku. Í tí liggur eitt slag av bindandi avtalu við liðfelagar. Í tí liggur ein læra at lyfta í felag. Júst henda læra er týdningarmikil førningur í víðari ferðini her í lívinum.Alstóri leikluturin hjá foreldrunumFelagið hevur seinastu árini gjørt nógv fyri, at øll tey praktisku viðurskiftini runt liðini er í lagi. Foreldraumboð eru til øll lið. Teirra uppgáva er at hava leiðarar tøkar til allar dystir. Umframt at foreldur skiftast um at vaska búnarnar. Harumframt er tað av sera stórum týdningini fyri luttøku barnanna, at foreldur vísa áhuga. Hesin áhugi fyrstu mongu árini er sterkt viðvirkandi til, hvørt børnini velja at halda á fram at taka lut í ítrótti eftir tannáringaárini.
Gentur u17 B71-NSÍ 1-1. 22. apríl 2015


text:
“-Hatta er tann BESTI sjónleikurin ever”. Vit standa uttan fyri Tjóðpallin og sonurin, sum er 11 ár, er als ikki í iva og sjálvt um mamma hansara ivast eitt sindur í hvørt ein sansavilliniborg yvirhøvur er ein sjónleikur, ja so tekur hon fullt undir við, at sansavilliniborgin hjá Gabriel Hernandez, Marga Socias og Thomas Roper saman við TVAZZ v/ Gunnvá Zachariasen og Planeta 15, veitir áskoðarunum eina einastandandi fjølbroytta og inspirerandi uppliving uttan mun til um tú ert barn ella vaksin. Sansavilliniborgin, ið hevur heitið Býurin og alt annað, er kvalitetsundirhald við góðum sjónleikarum, góðari scenografi og so er tað altíð gott at hoyra William Heinesen greiða frá um Føroyar og Havnina og heimsins byrjan. Eg hugsi, at ein munur millum sansavilliniborgina er tann, at áskoðararnir verða aktiveraðir til sjálvi at gera sær sínar egnu søgur. Fyri okkum var hetta ein serstakliga góð familjuuppliving, men eg haldi eisini, at upplivingin hevði verið líka góð fyri vinkonur, einstaklingar osfr. Skúlanæmingar hava eisini fingið nógv burturúr, tað veit eg, tí eg havi júst tosað við ein næming í 3.flokki í Skúlanum á Fløtum, sum fortaldi um ymiskt, hann upplivdi í sansavilliniborgini. Hann var so mikið upptikin, at hann gloymdi at anda meðan hann greiddi frá.
Tað er soleiðis, at áskoðararnir fara ígjøgnum sansavilliniborgina í smærri bólkum við 5 minuttum ímillum hvønn bólkin. Atgongumerki skulu tískil keypast til eina ávísa tíð. Ferðin gjøgnum sansavillinborgina tekur umleið 45 minuttir.
Umvegis effektiva ávirkan og ørkymlan av sansunum, men eisini við spennandi rekvisittum, umhvørvum og við sjónleiki verður gongd sett á søgur – bæði okkara egnu og søgurnar hjá okkara býi, og á vegnum umbroytist okkara kenda býarrúm og verður til okkurt spennandi nýtt. Í skýmingini vaknaðu sansir okkara, vit fingu svimlandi hæddarskrekk, sjóverk, men eisini uppmerksemi, eymleika og søgur, og hetta riggar so mikið væl, at vit blivu í so sera góðum lag við nývaknaðum kærleika til okkara umhvørvi.
Eg kundi skrivað meira, men vil ikki avdúka ov nógv og havi heldur hug at fáa hetta viðmæli skjótt út til tykkum, at ti skulu náa at fáa hesa upplivingina við áðrenn hon verður tikin av aftur skránni í Tjóðpallinum.


text:
Í morgun skuldu skúlabørnini í Skála skúla umframt skúlatasku hava sletu við. Í skúlanum ganga 75 børn í 1. - 7. flokki, og eftir ætlan fara tey so øll saman við lærarum sínum út í bøin at skreiða eina løtu nú fyrrapartin. Skúlin hevur flestu undanfarnu ár skipað fyri einum slíkum skreiðidegi. Myndin er frá skreiðingini í fjør.
26.03.2008
Út at skreiða við skúlanum
- Dreingjaliðið hjá Støkk í amboðsfimleiki afturkomið úr Danmark
- Vatnleiðingsarbeiði á Heiðavegi 9. juli
- Fjórðingsøld
- Oyndradagur leygardagin 7. juli 2018
- Spillivatnsætlanin
- Asfaltering á havnarlagnum
- Laksatorg leygardagin 21. juli
- Fjølrit og Runavíkar kommuna
- Fjallið
- Nú skal havnarlagið í Søldarfirði ruddast
- Ferðamannaskipið MS Ocean Endeavor á Runavík
- O Jogo Bonito
- Seabourn Quest vitjar í Runavík 24. juni
- Bygdastevna á Skála í vikuskiftinum
- Laksatorgið 2018
- Tað er rúmsátt í Runavík
- Samanhald og savningarmegi
- Ferðslan við Bylgjuna á Eystanstevnu
- Setanin av Eystanstevnuni 2018
- Skørutýning


text:
Hóskvøldið 23. november kl. 20 verður fundur í Mettustovu í Havn, har kunnað verður um nýggju tilhaldslógina eins og um Heildarætlan um harðskap í parløgum og nærsambondum.
Sum eitt av átøkunum í Heildarætlan um harðskap í parløgum og nærsambondum samtykti løgtingið í heyst lóg um tilhald, uppihaldsforboð og burturvísing.
Lógin veitir m.a. heimild at vísa honum ella henni, ið fremur harðskap, burtur frá heiminum eitt ávíst skifti. Endamálið er at skapa frið eina tíð hjá tí harðskaparrakta til at taka støðu til framtíðina, eins og at forða fyri, at børn verða flutt úr egnum umhvørvi í annað stað.
Við lógini verður m.a. heimilað at burturvísa einum harðligum persóni úr heiminum, umframt at áseta greiðar reglur um tilhald og uppihaldsforboð.
Umboð fyri Løgmansskrivstovuna fer at greiða frá.
Kunnað verður eisini um arbeiðið at seta í verk átøkini í Heildarætlan um harðskap í parløgum og nærsambondum, sum nú hevur vart í stívliga fimm ár.
Fundurin er almennur og ókeypis, og øll eru vælkomin.
Vinaliga,
Løgmansskrivstovan, Almannamálaráðið/Sig frá og Kvinnufelagið
Heildarætlan um harðskap kann lesast á amr.fo
Mettustova er í Skipar Hansensgøtu 5, á Reyni í Havn.


text:
Brosma (toskaættin)
Brosme brosme (Ascanius, 1772)
Stødd: Brosma verður upp í 120 cm long, vanlig longd er 40-90 cm.
Dýpi: Hon er botnfiskur. Hon er av grunnum vatni, um 20 m og niður á 1500 m ella meir.
Litur: Brosma er brúngrá um bakið, um síðurnar ofta ljósari við gulum farra. Aloftast hevur hon 5-6 ljósar tvørstrikur á síðunum. Um ryggfjøðurina, gotfjøðurina og stertin er svarthvít rond, sjálvur fjaðrajaðarin er hvítur.
Teinar: R 93-103; G 62-75.
Lýsing: Brosma er long og breið í kropsskapi. Tvørskurðurin er mest sum rundur. Hon hevur eina langa ryggfjøður, sum byrjar uppi yvir hálvari uggafjøðurini og kemur aftur til stertin. Brosma hevur eina gotfjøður frá miðjuni á fiskinum til fremst á stertinum, breiðar og rundligar uggafjaðrar og smáar búkfjaðrar. Sterturin er heldur lítil og er avrundaður. Strikan bogar oman fyri uggafjøðurina. Hon hevur lítið høvd, smá eygu, lítlan kjaft, smáar tenn og finnu.
Eyðkenni: Smedni fiskurin og litirnir á fjaðrarondunum. Eina ryggfjøður og eina gotfjøður.
Týdningur: Brosma er ein týðandi partur av veiðuni hjá fiskiskipum.
da: Brosme, en: Tusk, fr: Brosme, ís: Keila, no: Brosme, tý: Brosme
Útbreiðsla: Brosma er vanlig undir Føroyum. Hon er annars við Svalbarð og Kolanesið, suður við Noregi, um alt Ísland, í Eysturgrønlandi og Útsynningsgrønlandi. Í Skagerrak, í norðara parti av Norðsjónum og við Írland. Hon er á bankum og tindum á víðum havi. Í vestara Atlantshavinum er hon frá Grand Bank til New Jersey.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Toskafiskar Gadiformes
Hópurin við toskafiskum hevur 9 ættir 75 slektir og 555 sløg.
Undir Føroyum eru 5 ættir ið hava 26 slektir og 36 sløg:
Teir hava heldur stórligt høvd. Teir hava eina til tríggjar ryggfjaðrar og eina ella tvær gotfjaðrar, summir hava stert, aðrir bert ein spíss. Á nøkrum sløgum er roðslan lítil og sløtt, á øðrum stór og rísin. Á flestu sløgunum eru uggafjaðrarnar aftari enn búkfjaðrarnar.
Nógv av sløgunum hava grunnnøs.
Teir eru bæði á grunnum og djúpum vatni. Við Føroyar liva allir toskafiskarnir í sjónum, men okkurt slag úti í heimi er í feskum vatni, og nøkur eru í blandingsvatni.


text:
Árni Gregersen, ting.fo 25.08.2017 (10:18)
Rannsóknarskip skundast ígjøgnum
Løgtingið hevur fund nú fyrrapartin og fyrstu mál á skránni eru húsarhaldskúlin í Klaksvík og nýtt havrannsóknarskip.
Hetta er ein rætting í mun til upprunaliga uppskotið og tað fór gjøgnum tingið nú við ongari atkvøðu ímóti.
Tað sum nú verður viðgjørt er nýtt havrannsóknarskip. Har skal játtast nakað av pengum afturat til eyka útgerð og so skal tryggjast at MEST eisini fær tey átta prosentini í studningi, sum stendur í lógini um skipabygging.
Ongin tingfundur verður eftir ætlan í næstu viku, so ætlanin er at víkja frá tíðarfreistini fyri at fáa málið samtykt. Talan er um eina játtan uppá slakar 300 milljónir krónur.
Sáttmálin við MEST er galdandi til hálvan september, men tingið hevur ikki fundir fyrr enn langt inni í september tí Útnorðurráðið hevur fund nú og 2.september fer vinnunevndin til Japan.
Framsøgukvinnan hjá Javnaðarflokkinum, Helena Dam á Neystabø, grundgav við at siga, at málið var viðgjørt undan summarsteðginum, men fall burtur, tá ið tingið fór heim.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Ingi Samuelsen
28.09.2017 - 10:38
Mentan > Lívsstíls- & brúkaraevni > Matur & matgerð
Tá borðreitt verður til ein serligan heystdøgurða leygarkvøldið heima á Sandi, í sambandi við Eplafestivalin har, verður møguleiki at smakka eina serstaka úrvalsøk, ið er bryggja, serliga til tiltakið.
Tað er nýhugsarin Jóhann Mortensen, sum hevur tikið stig til at fáa hesa øl bryggjaða í samstarvi við Føroya Bjór í Klaksvík. Kálvur Lítli er heitið á ølini.
Jóhann hevur verið úti í náttúruni í Sandoy og heinta urtir, hvørs smakkir eru settir til serølina, ið verður lýst sum ein løtt myrk øl. Planturnar, ið eru tilsettar, eru fleiri, men serliga er tað røllika, ið hevur ein heldur beiskan smakk, og so kamilla, ið uppvigar beiskleikanum frá røllikuni við søtleika, greiddi Jóhann Mortensen frá í sendingini Góðan Morgun Føroyar í útvarpinum í morgun.
Kálvur Lítli er framleiddur í avmarkaðari nøgd í stórum 2 liturs fløskum. Archibald Black, listamaður úr Klaksvík hevur gjørt etikettina. Hon er ein andlitsmynd av Kálvi Lítla, sum listamaðurin ímyndar sær, at hann hevur sæð út.
Døgurðin leygarkvøldið, nevndur heystgildið, er eitt serliga tiltak á Eplafestivalinum, har Gutti Winther, kokkur, fer at borðreiða eina máltíð við nýflettum lambskjøti av Sandi og urtum, ið allar eru framleiddar í nærumhvørvinum. Ølin, Kálvur Lítli, er framleidd ætlað til at hóska væl til lambskjøtið, ið Gutti skal matgerða.
Kálvur Lítli er (illa) gitin persónur í Sandoyar søgu, sum livdi í 14. øld. Hann var prestur heima á Sandi – tann seinasti av teimum katólsku –, og var sagdur at vera herviliga grammur og ein rættur óflýggjakroppur. Kálvur Lítli goymdi kjøt og mat í einum gróthúsi, ið hann lat byggja úti á Presthólmi á Sandsvatni.


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Tuesday, April 10, 2012
Trúarverjuskúlin (so far)
Vit hava nú millum 170 til 200 luttakarir til trúarverjuskúlan og vit vænta 100 aftrat eftir summarferiuna.
Fyrsta undirvísingarkvøldið var seinasta mánaða, í Tórshavn og í Eysturoynnið.
Evnið var: Eru Evangeliini Søguliga Álítandi?
Hetta vóru nærum 3 tímar av framlegging, bólka arbeiði, í form av kjakið og spurningum (innkludera ein drekkamunn). Tey sum vit tosaðu við, hildu ómetaliga væl um evnið, at hetta var ómetaliga nýtt fyri tey og nakað sum tann einstakið eisini kann nýta í sínum gerandisdagi, annaðhvørt um ein kjakast við persónar í skúla ella arbeiðsplássi, ella um man situr á alnótini.
Tað verður eitt heilt kvøld aftrat nýtt í samband við Evangeliini, ivaleyst í mai mánaða, tá vit eisini fara at hyggja inn í tekstkritik, elstu handritini og Nýtestamentligu kanónina.
Evnið henda mánaðin er heimsmyndir: nátturulisma, ateisma, agnostisma, metoda og annað.
Tað ber annars enn til at tekna seg og tað eru enn fleiri sum tekna seg.


text:
Vilmund Jacobsen 14.06.2018 (21:10)
Grindin vil ikki gera landgongd
Í meira enn tveir tímar hava nakrir bátar roynt at fáa ein grindabólk, sum seint í dag varð funnin inni á Sandsvág, at gera landgongd. Men, enn hevur tað ikki eydnast, og nú liggur bert ein bátur eftir hjá grindini.
Grindabólkurin, sum at síggja til er hampiliga stórur, hevur leingi ligið heilt inni ímóti sandinum og brotunum, sum skola upp á sandin og upp í malagrótið í Sandarfjørðuni.
Einir tríggir hvalir komu ta einu ferðina so langt inn í brotini í Sandarfjørðuni, at teir mest sum skolaðu upp á turt.
Væl av fólki hevur staðið og bíðað eftir grindini, og menn hava eisini staðið á sandinum klárir at taka ímóti. Men, í løtuni bendir lítið á, at tað fer at eydnast at fáa grindina at gera landgongd.
Enn eru tó ikki allar vónir sleptar. Flestu bátar eru farnir til lands, men tann eini báturin liggur framvegis eftir hjá grindini og fylgir gongdini.
Í løtuni er nógvur vindur, høg flóð og stór alda. Broytast útlitini og líkindini gerast betur, er hugsandi, at roynt verður aftur seinni at fáa grindina at gera landgongd.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
( Uml. 1328 — 1384 )
Hondskrivaðu Bíbliurnar hjá John Wycliffe, í 1380’unum, vóru tær fyrstu heilu Bíbliurnar á Enskum. Wycliffe, ein gudfrøðingur við Oxford Universitetið í Onglandi, týddi úr Latínsku Vulgate frá fjórðu øld, við tað at Griksku og Hebraisku tungumálini vóru honum ikki atgongilig.
Wycliffe brúkti mong ár av lívi sínum í at skriva og læra ímóti siðunum og dogmunum hjá Rómversku kirkjuni, sum hann sá at vera andstødd hini heilagu skrift. Hóast hann doyði ein vanligan deyða, varð pávastólurin so østur av læru hansara, at 44 ár eftir at Wycliffe var deyður, beyð pávin bein hansara at verða grivin upp, knúst, og stroydd í ánna Swift. Soleiðis vildi hann oyða út minni hans av jørðini, men úrslitið varð júst hitt øvugta. Áin Swift rennur út í aðrar sjey áir, og síðan út á hav, og hetta roydist verða úrslitið, tí Wycliffe kom at hava stóra ávirkan á allan heimin í øldir framyvir.
Hondskrivað Wycliffe Bíblia; (tað eru ikki minni enn 150 til av teimum í dag):
John Wycliffe sendi út Lollardar (sínar eftirfylgjarar), við hondskrivaðari Bíbliu í hond, at prædika og syngja skriftina og at deila út eintøk av evangeliunum út gjøgn Ongland. Teir vórðu nógv atsøktir av kirkju anti-christs, sum enn hevur sæti í Róm, og bara hevur skift masku, men hevur sama kolsvarta hjarta, men krógvar seg enn handan sama tjúkka hvíttvaskaða seyðaskinn. John Wycliffe segði ótvítýðugt, at pávin er anti-christ. Sama sigi eg.